UK 2002

dekstra
En 2002, la 87-a Universala Kongreso de Esperanto inter la 3-a kaj 10-a de aŭgusto okazis en Fortalezo, Brazilo. Aliĝis 1484 kongresanoj. La kongresa temo estis "Diverseco: ŝanco, ne minaco".

 Loka komitato 
 Prezidanto, Wandemberg Ribeiro Morais
 Vicprezidanto, Prof. Paulo Amorim Cardoso
 Sekretario, Inĝ-o Michelson Sávio Herbster Moura
 Kasisto, Francisco de Assis Caetano
 Protokolisto, Antônio José da Silva
 Ekskursoj, Maria Emília Buarque de Lima
 Junularaj Aferoj, José Marcos de Castro Martins kaj Iraneide de Oliveira Lopes
 Artaj Aranĝoj, Tarcisio Meireles de Lima kaj Karla Meireles Cardoso
 Infana Kongreseto, Olívia Carvalho de Melo kaj Elisângela Alves da Silva
 Eksterlanda Informado, Adelson Alves Sobrinho, Raimundo Ferreira de Araújo, Rômulo da Costa Nântua kaj Francisco Barbosa Filho
 Sciencaj Programoj, Dr-o César Barros Leal
 Loĝado, Cláudio Lacerda Moura Brasil

 Okazaĵoj 
La preparaj laboroj komenciĝis en 1999, kiam la tiama prezidanto de Brazila Esperanto-Ligo, Osvaldo Pires de Holanda, kune kun S-ro Osmo Buller, direktoro de UEA, Maria Delza Macabu Jesus kaj la paro Ledon (Gilbert kaj Symilde) vojaĝis de São Paulo al Fortaleza. Tie ili estis akceptitaj de komisiono da esperantistoj en la flughaveno, sub la gvido de Wandemberg Ribeiro Morais, prezidanto de Cearaa Esperanto-Asocio kaj kunlaboro de granda nombro da elstaraj personoj, inter kiuj estas Prof-ro Paulo Amorim Cardoso, Michelson Sávio Herbster Moura kaj Tarcísio José de Lima. La loka esperantista komisiono poste kondukis la gastojn de BEL kaj UEA ĝis la subŝtata turisma departemento, kie la direktoro, d-ino Anya Ribeiro, informis ilin pri kapablo de la urbo gastigi ĝis dek kvin mil personojn. Poste, ŝi kondukis lin por promenado en helikoptero super la urbo. Krom tio, ŝi montris al la esperantista grupo la du grandajn kongresajn centrojn; la malgranda kun mil sidlokoj kaj la pli granda kun tri mil. La esperantista karavano estis gastigita en la kvinstela hotelo "Caesar Park" koste de la subŝtatestro.

Pro la elmontro de la prestiĝo kaj organiza kapablo de la lokaj esperantistoj, la direktoro de UEA konvinkiĝis pri la elekto de la urbo por la 87-a Universala Kongreso en Brazilo. Aliĝis al la kongreso 1 484 personoj sed ĉeestis ĝin pli ol du mil, de kvindek unu landoj.

La kongresa temo estis "Lingva Diverseco" kaj estis prezentita de Humphrey Tonkin, universitata profesoro, eksprezidanto de UEA kaj unu el la plej elstaraj esperantistoj oratoroj.

Indas mencii, ke jaro post jaro oni konstatas la partoprenon de la junularo kaj en Fortaleza ne estis malsimile kaj eĉ la oratoran konkurson de UEA gajnis la junulo Márcio Mazza.

Du gravaj esperantistoj de Fortaleza ricevis omaĝon de la Kongreso: S-ino Lúcia Dummar, kiu reprezentis la pionirecon de la disvastigado de Esperanto en Ceará kaj Prof-ro Paulo Amorim Cardoso, kiu instruis Esperanton dum 28 jaroj en la Federacia Universitato de Ceará. Oni diras, ke preskaŭ ĉiuj esperantistoj de Ceará estis lernantoj de Paulo Amorim Cardoso.

 Prezentitaj teatraĵoj 
Amo per Proverboj de Arturo Azevedo, prezentita de Saša Pilipović, Vida Jerman
La domo kiu timigis de Leandro Dourado, reĝisorita de Eliane Gauze kun koregrafio de Ingried Muller, tradukado Esperanten de Carlos Eduardo de Oliveira kaj Neusa Priscotin Mendes (MiMa)

 Eksteraj ligiloj 
 https://uea.org/kongresoj/UK/2002
 https://uea.org/bildoj/uk2002/omar.gif


02 2002
UK 2002
Kategorio:2002 en Brazilo
Kategorio:Esperanto-movado en Cearao